অ্যান্ড্রু রেডমেইন
অ্যান্ড্রু জেমস রেডমেইন (ইংরেজি: Andrew Redmayne, ইংরেজি উচ্চারণ: /ˈandɹuː ɹˈɛdme͡ɪn/; জন্ম: ১৩ জানুয়ারি ১৯৮৯; অ্যান্ড্রু রেডমেইন নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে অস্ট্রেলীয় ক্লাব সিডনি এবং অস্ট্রেলিয়া জাতীয় দলের হয়ে গোলরক্ষক হিসেবে খেলেন। ২০০৮ সালে, রেডমেইন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০১৯ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।